**ZEMES GABALU salacgrīvaS PILSĒTĀ nomas tiesību izsoles noTEIKUMI**

1. **Vispārīgie noteikumi**
   1. Izsole tiek rīkota saskaņā ar 2014.gada 19.marta Salacgrīvas novada domes lēmumu Nr.79 „Par pašvaldībai piederošo zemes gabalu Salacgrīvā, nomas tiesību laika posmā no 2014.gada 18.jūlija līdz 20.jūlijam izsoles rīkošanu, izsoles sākumcenas un izsoles noteikumu apstiprināšanu” (protokols Nr.3; 17.§).
   2. Nomas tiesību izsoles mērķis ir noteikt konkrētu pašvaldības nekustamo īpašumu – zemes gabalu daļu Tērces ielā 8, Kapu ielā 2, Pērnavas ielā, Viļņu ielā 18, Vidzemes ielā 31 un Valmieras ielā 10 – nomnieku, kurš piedāvā izdevīgāko finansiālo piedāvājumu nomas tiesību nodibināšanai ar pašvaldību, nomājot zemes gabalu daļas laika posmā no 2014.gada 18.jūlija līdz 20.jūlijam.
   3. Nomas tiesību izsoli rīko Salacgrīvas novada domes pašvaldības īpašumu atsavināšanas komisija (turpmāk tekstā - Komisija), ievērojot šos noteikumus. Komisija atbild par izsoles norisi un ar to saistīto lēmumu pieņemšanu.
   4. Izsole notiek atklāta – mutiska, kurā noteikta nomas maksas vairāksolīšana par vienu iznomājamo zemes gabalu. Pretendents, kurš piedāvā augstāko nomas maksu par zemes gabalu, tiek atzīts par izsoles uzvarētāju un iegūst zemes gabala nomas tiesības uz 3 (trīs) dienām, laika posmā no 2014.gada 18.jūlija līdz 20.jūlijam.
   5. Lai nosolīto zemes gabalu nomnieks varētu izmantot mērķim, kuru nomas tiesību pieteikumā nomnieks norādījis, nomniekam patstāvīgi jāiegūst visus nepieciešamos saskaņojumus, atļaujas un citus nepieciešamos dokumentus, kā arī jāsamaksā attiecīgās nodevas vai citi maksājumi, atbilstoši spēkā esošo normatīvo aktu nosacījumiem.
2. **Izsoles objekti**
   1. Izsoles objekts ir zemes gabali:
      1. **Tērces ielā 8**, zemes vienības kadastra apz. 6615 002 0089 **2440 kv.m** platībā;
      2. **Kapu ielā 2,** zemes vienības kadastra apz. 6615 001 0079**,** teritorijas no Nr.1 līdz Nr.11;
      3. **Pērnavas iela**, zemes vienības kadastra apz. 6615 001 0070, teritorijas Nr.1 un Nr.2;
      4. **Viļņu iela 18**, zemes vienības kadastra apz. 6615 004 0114 **2125 kv**.**m un 5660 kv**.**m** platībā;
      5. **Vidzemes ielā 31**, zemes vienības kadastra apz. 6615 006 0135 **9080 kv**.**m un 11022kv**.**m** platībā;
      6. **Valmieras ielā 10**, zemes vienības kadastra apz. 6615 006 0113 **2623 kv**.**m un 2262kv**.m platībā,

to nomas tiesības, turpmāk tekstā – **izsoles objekts**, kas tiek izsolīts atklātā mutiskā izsolē ar augšupejošu soli(turpmāk – **izsole).**

* 1. Katra lēmuma 2.1. punktā minētā zemes gabala (iezīmētās teritorijas) nomas tiesību izsoles sākumcena 3 (trīs) dienām tiek noteikta **EUR 40** (četrdesmit euro).
  2. Izsoles solis - **EUR 5** (pieci euro).

1. **Izsoles dalībnieki**
   1. Par izsoles dalībnieku var kļūt jebkura fiziska vai juridiska persona, kura saskaņā ar spēkā esošajiem normatīvajiem aktiem un šiem noteikumiem ir tiesīga piedalīties izsolē un iegūt nomas tiesības.
      1. Par izsoles dalībnieku nevar kļūt personas, kurām ir nenokārtotas parādsaistības pret Salacgrīvas novada domi.
   2. Lai piedalītos izsolē, nomas tiesību pretendentiem jāsamaksā izsoles dalības maksa EUR 10 un nodrošinājuma nauda EUR 4 apmērā par katru zemes gabalu, uz kuru izsoles dalībnieks piesakās, ieskaitot to Salacgrīvas novada domes kontā A/s SEB banka, kods UNLALV2X, konts LV71 UNLA 0013 0131 3084 8, ar atzīmi par dalību zemes gabalu nomas tiesību no 2014.gada 18.jūlija līdz 20.jūlijam izsolē.
   3. Izsoles dalībnieki, kuri nav nosolījuši izsoles objektu, desmit dienu laikā pēc izsoles iesniedz Salacgrīvas novada pašvaldībai iesniegumus par nodrošinājuma naudas atmaksāšanu. Nodrošinājuma nauda tiek atmaksāta nedēļas laikā pēc iesnieguma par šīs naudas atmaksāšanu saņemšanas, izsoles dalības maksa netiek atmaksāta.
   4. Izsoles uzvarētājam iemaksātā drošības nauda netiek atgriezta, tā tiek ieskaitīta nosolītajāzemes nomas maksā.
2. **Izsoles dalībnieku reģistrācija**
   1. Izsoles dalībnieku reģistrācija un iepazīšanās ar izsoles noteikumiem notiek katru darba dienu **līdz 2014.gada 7. jūlija plkst. 17.00,** Salacgrīvas novada domē – Salacgrīvā, Smilšu ielā 9, tālr. 64071986, 64071982.
   2. Reģistrējoties izsolei, fiziskai personai jāiesniedz šādi dokumenti:
      1. pieteikums, kurā norāda:
         1. vārdu, uzvārdu, personas kodu, deklarētās dzīvesvietas adresi;
         2. nomas tiesību pretendenta pārstāvja vārdu, uzvārdu un personas kodu (ja ir);
         3. elektroniskā pasta adresi (ja ir);
         4. nomas objektu, nekustamā īpašuma adresi, teritorijas numuru vai platību;
         5. nomas laikā plānotās darbības nomas objektā;
      2. personu apliecinošs dokuments jāuzrāda;
      3. dalības maksas iemaksu apliecinošs dokuments;
      4. izsoles nodrošinājuma iemaksu apliecinošs dokuments.
   3. Reģistrējoties izsolei, Latvijā reģistrētai juridiskai personai jāiesniedz šādi dokumenti:
      1. pieteikums, kurā norāda:
         1. nosaukumu (firmu), reģistrācijas numuru un juridisko adresi;
         2. nomas tiesību pretendenta pārstāvja vārdu, uzvārdu un personas kodu (ja ir);
         3. elektroniskā pasta adresi (ja ir);
         4. nomas objektu, nekustamā īpašuma adresi, teritorijas numuru vai platību;
         5. nomas laikā plānotās darbības nomas objektā;
      2. Uzņēmuma reģistra lēmuma kopija par paraksta tiesībām;
      3. pilnvara pārstāvēt juridisko personu izsolē, ja juridisko personu pārstāv persona, kurai nav paraksta tiesību;
      4. dalības maksas iemaksu apliecinošs dokuments;
      5. izsoles nodrošinājuma iemaksu apliecinošs dokuments.
   4. Pēc šo noteikumu 4.2., 4.3. apakšpunktos minēto dokumentu iesniegšanas, pretendentam tiek izsniegta reģistrācijas apliecība izsolei.
3. **Piedāvājumu iesniegšana izsolei un tā saturs**
   1. Šo noteikumu 4.nodaļā minētie dokumenti iesniedzami Salacgrīvas novada domē ne vēlāk kā **līdz 2014.gada 7.jūlija plkst.17.00.**
   2. Pieteikumu iesniedz rakstveidā.
   3. Pieteikumu paraksta izsoles pretendents vai tā pilnvarotā persona.
   4. Visi dokumenti iesniedzami latviešu valodā.
   5. Reģistrācijai iesniegtie dokumenti izsoles dalībniekiem netiek atgriezti.
   6. Izsoles komisija nodrošina dalībnieku reģistrāciju, iekļaujot atsevišķā reģistrā personas, kuras ir izpildījušas visus izsoles dalībniekam izvirzītos priekšnoteikumus. Katram izsoles dalībniekam tiek piešķirts kārtas numurs un izsniegta reģistrācijas apliecība.
   7. Ja izsoles dalībnieks nav izpildījis izsoles priekšnoteikumus, tam netiek izsniegta reģistrācijas apliecība un tas netiek pielaists izsolei.
   8. Izsoles komisija ir tiesīga pārbaudīt izsoles dalībnieku sniegtās ziņas. Ja tiek atklāts, ka izsoles dalībnieks ir sniedzis nepatiesas ziņas, viņš tiek svītrots no izsoles dalībnieku saraksta un tiek atzīta par spēkā neesošu, tam izsniegtā reģistrācijas apliecība, tādējādi viņš zaudē tiesības piedalīties izsolē, un viņam neatmaksā iemaksāto izsoles nodrošinājumu. Par reģistrācijas apliecības atzīšanu par spēkā neesošu, ja pretendents ir sniedzis nepatiesas ziņas, pieteicējam tiek paziņots rakstveidā.
   9. Izsoles dalībnieks, kas ir sniedzis nepatiesas ziņas, netiek pielaists izsolē.
   10. Ziņas par reģistrētajiem izsoles dalībniekiem un to skaitu līdz izsoles sākumam netiek izpaustas. Par ziņu neizpaušanu atbildīga izsoles komisija.
4. **Izsoles norise**
   1. Izsole notiek **2014.gada 10. jūlijā plkst. 15.00 Smilšu ielā 9, Salacgrīvā.**
   2. Izsole notiek pašvaldības īpašumu atsavināšanas komisijas atklātā sēdē, kurā var piedalīties jebkurš interesents, netraucējot izsoles gaitu. Izsoles rezultāti tiek publiski paziņoti 2 (divu) darba dienu laikā pēc izsoles komisijas rezultātu apstiprināšanas un tie tiek publicēti Salacgrīvas novada mājas lapā [www.salacgriva.lv](http://www.salacgriva.lv)
   3. Pirms izsoles sākuma izsoles dalībnieki vai to pilnvarotās personas izsoles telpā uzrāda pasi vai citu personu apliecinošu dokumentu, pilnvarotās personas papildus uzrāda pilnvaru. Izsoles dalībnieks (pilnvarotais pārstāvis) paraksta rakstveida apliecinājumu par viņa piekrišanu izsoles noteikumiem. Ja izsoles dalībnieks vai tā pilnvarotā persona izsoles telpā nevar uzrādīt pasi vai citu personu apliecinošu dokumentu (pilnvarotā persona arī pilnvaru), tiek uzskatīts, ka izsoles dalībnieks nav ieradies uz izsoli.
   4. Izsoli vada un kārtību izsoles laikā nodrošina izsoles vadītājs.
   5. Pirms izsoles sākuma izsoles vadītājs pārliecinās par sarakstā iekļauto personu ierašanos, pārbauda reģistrācijas lapas. Izsoles vadītājs paziņo par izsoles atklāšanu un īsi paskaidro izsoles noteikumus, atbild uz pretendentu jautājumiem, ja tādi ir.
   6. Gadījumā, ja kāds no pretendentiem, kurš kādu iemeslu dēļ nav ieradies (nokavējis) uz izsoli šo noteikumu 6.1.punktā minētajā vietā un laikā, izsoles komisija nepielaiž viņu izsolei un uz atsevišķa izsoles komisijas lēmuma pamata viņam atmaksā samaksāto izsoles nodrošinājumu. Ja uz izsoli 15 minūšu laikā pēc izsoles sākuma neierodas neviens no reģistrētajiem dalībniekiem, izsole tiek uzskatīta par nenotikušu.
   7. Izsoles vadītājs paziņo izsolei piedāvāto zemes gabalu – tā nosaukumu, platību vai teritorijas numuru, nomas maksas apmēra sākumcenu, kā arī nosauc izsoles soli.
   8. Izsoles dalībnieki ar reģistrācijas kartīti apliecina savu gatavību vairāksolīšanai.
   9. Ja uz nosauktā izsoles objekta nomas tiesībām pretendē tikai viens izsoles dalībnieks, nomas tiesības iegūst šis vienīgais izsoles dalībnieks par summu, ko veido nomas maksas sākumcena, kas pārsolīta vismaz par vienu izsoles soli.
   10. Solītāji solīšanas procesā paceļ savu dalībnieka reģistrācijas numuru. Solīšana notiek tikai pa vienam izsoles solim.
   11. Solīšanas laikā izsoles vadītājs atkārto piedāvāto nomas maksu. Ja neviens no solītājiem nepiedāvā augstāku nomas maksu, izsoles vadītājs trīs reizes atkārto pēdējo piedāvāto augstāko nomas maksu un fiksē to. Ar to noslēdzas nomas tiesību iegūšanu.
   12. Katrs solītājs ar parakstu apstiprina izsoles dalībnieku sarakstā savu pēdējo solīto nomas maksu. Ja tas netiek izdarīts, viņš tiek svītrots no izsoles dalībnieku saraksta.
   13. Izsolei pilnvaroto pārstāvju darbības izsolē ir saistošas izsoles dalībniekiem. Izsoles pilnvaroto pārstāvju atsaukšana vai aizstāšana ar citu izsoles pilnvaroto pārstāvi stājas spēkā ar brīdi, kad tiek iesniegts attiecīgs pārstāvja atsaukšanas vai aizstāšanas dokuments.
   14. Solītājs, kurš piedāvājis visaugstāko nomas maksu, pēc nosolīšanas nekavējoties ar savu parakstu apliecina norādītās nomas maksas atbilstību nosolītajai nomas maksai izsoles dalībnieku sarakstā. Ja tas netiek izdarīts, uzskatāms, ka nosolītājs atteicies no nomas tiesībām, viņš tiek svītrots no izsoles dalībnieku saraksta un viņam netiek atgriezta izsoles nodrošinājuma maksa.
   15. Izsoles komisija protokolē visu izsoles gaitu. Izsoles protokolam kā pielikumu pievieno izsoles dalībnieku sarakstu un nosolītās cenas.
5. **Nenotikusī izsole**
   1. Izsole var tikt uzskatīta par nenotikušu:
      1. ja neviens izsoles dalībnieks nav iesniedzis pieteikumu vai uz izsoli nav ieradies neviens izsoles dalībnieks;
      2. ja nav pārsolītā sākumcena;
      3. ja neviens no izsoles dalībniekiem, kurš atzīts par nosolītāju, nenoslēdz nomas līgumu noteiktajā termiņā;
      4. ja izsolāmo objektu – nomas tiesības iegūst persona, kurai nav bijušas tiesības piedalīties izsolē.
6. **Izsoles rezultātu apstiprināšana**
   1. Izsoles protokolu 2 (divu) dienu laikā pēc izsoles apstiprina izsoles komisija.
   2. Sūdzības par izsoles komisijas darbu iesniedzamas Salacgrīvas novada domei ne vēlāk kā 5 (piecu) dienu laikā pēc izsoles dienas. Vēlāk iesniegtās sūdzības netiek izskatītas.
   3. Izsoles rezultātus apstiprina Salacgrīvas novada domes pašvaldības īpašumu atsavināšanas komisija pēc tam, kad izsoles uzvarētājs samaksājis izsolē nosolīto augstāko cenu par zemes gabalu.
7. **Nomas līguma noslēgšana**
   1. Solītājam, kurš ir nosolījis visaugstāko nomas maksu, trīs dienu laikā pēc Salacgrīvas novada domes pašvaldības īpašumu atsavināšanas komisija lēmuma pieņemšanas par izsoles rezultātu apstiprināšanas, jānoslēdz nomas līgums saskaņā ar 2014.gada 19.marta Salacgrīvas novada domes lēmumu Nr. 79 „Par pašvaldībai piederošo zemes gabalu Salacgrīvā, nomas tiesību laika posmā no 2014.gada 18.jūlija līdz 20.jūlijam izsoles rīkošanu, izsoles sākumcenas un izsoles noteikumu apstiprināšanu” (protokols Nr.3; 17.§) apstiprinātā nomas līguma projekta nosacījumiem.
   2. Ja nomas tiesību pretendents, kurš nosolījis augstāko nomas maksu, atsakās slēgt nomas līgumu, iznomātājs secīgi piedāvā nomas līgumu slēgt tam nomas tiesību pretendentam, kurš nosolīja nākamo augstāko nomas maksu, un divu darbdienu laikā pēc minētā piedāvājuma nosūtīšanas publicē informāciju Salacgrīvas mājas lapā [www.salacgriva.lv](http://www.salacgriva.lv).